title: Direttiva 2007/60/KE tal-Parlament Ewropew u tal-Kunsill tat- 23 ta’ Ottubru 2007 dwar il-valutazzjoni u l-immaniġġjar tar-riskji ta’ l-għargħar (Test b’relevanza għaż-ŻEE)

text:
               6.11.2007

               MT

               Il-Ġurnal Uffiċjali ta’ l-Unjoni Ewropea

               L 288/27

         DIRETTIVA 2007/60/KE TAL-PARLAMENT EWROPEW U TAL-KUNSILL
   tat-23 ta’ Ottubru 2007
   dwar il-valutazzjoni u l-immaniġġjar tar-riskji ta’ l-għargħar
   (Test b’relevanza għaż-ŻEE)
   IL-PARLAMENT EWROPEW U L-KUNSILL ta’ L-UNJONI EWROPEA,
   Wara li kkunsidraw it-Trattat li jistabbilixxi l-Komunità Ewropea, u b'mod partikolari l-Artikolu 175(1) tiegħu,
   Wara li kkunsidraw il-proposta mill-Kummissjoni,
   Wara li kkunsidraw l-opinjoni tal-Kumitat Ekonomiku u Soċjali Ewropew (1),
   Filwaqt li jaġixxu skond il-proċedura stabbilita fl-Artikolu 251 tat-Trattat (2),
   Billi:

               (1)

               L-għargħar jista’ jwassal għall-mewt, għaċ-ċaqliq ta’ persuni u għal ħsara lill-ambjent, jista’ jikkomprometti bil-kbir l-iżvilupp ekonomiku u jhedded l-attivitajiet ekonomiċi tal-Komunità.

               (2)

               L-għargħar huwa fenomenu naturali li ma jistax ikun evitat. Madankollu, xi attivitajiet tal-bniedem (bħaż-żieda ta’ l-irħula u tal-beni ekonomiċi fil-pjanuri ta l-għargħar u t-tnaqqis fil-livell ta l-ilma minħabba l-użu ta’ l-art) u l-bidla fil-klima jikkontribwixxu għaż-żieda fil-possibbiltà ta’ għargħar u fl-impatti negattivi ta’ l-għargħar.

               (3)

               Huwa possibbli u mixtieq li jitnaqqas ir-riskju ta’ konsegwenzi negattivi marbuta ma’ l-għargħar, speċjalment għal saħħet il-bniedem u l-ħajja tiegħu, għall-ambjent, il-wirt kulturali, l-attività ekonomika u għall-infrastruttura assoċjata ma’ l-għargħar. Madankollu, il-miżuri biex jitnaqqsu dawn ir-riskji għandhom, safejn huwa possibbli, ikunu kkoordinati tul il-baċin kollu tax-xmara sabiex ikunu effettivi.

               (4)

               Id-Direttiva 2000/60/KE tal-Parlament Ewropew u tal-Kunsill tat-23 ta’ Ottubru 2000 li tistabbilixxi qafas għall-azzjoni Komunitarja fil-qasam tal-politika ta’ l-ilma (3) teżiġi li jkun hemm pjanijiet ta’ mmaniġġar tal-baċin tax-xmajjar li jridu jiġu żviluppati għal kull distrett tal-baċin ta’ xmara sabiex jinkiseb stat ekoloġiku u kimiku tajjeb, u se tikkontribwixxi biex jittaffew l-effetti ta’ l-għargħar. Madankollu t-tnaqqis tar-riskju ta’ għargħar mhuwiex wieħed mill-għanijiet prinċipali ta’ dik id-Direttiva u din lanqas ma tqis il-bidliet futuri fir-riskju ta’ għargħar b'riżultat tal-bidla fil-klima.

               (5)

               Il-Komunikazzjoni tal-Kummissjoni tat-12 ta’ Lulju 2004 lill-Parlament Ewropew, lill-Kunsill, lill-Kumitat Ekonomiku u Soċjali Ewropew u lill-Kumitat tar-Reġjuni “L-immaniġġar tar-riskju ta’ għargħar; il-prevenzjoni, il-protezzjoni u t-tnaqqis ta’ l-għargħar” tistabbilixxi l-analiżi u l-istrateġija tagħha biex ikunu mmaniġġati r-riskji ta’ l-għargħar fuq livell Komunitarju, u tiddikjara li azzjoni kkonċertata u kkoordinata fuq livell Komunitarju ġġib valur miżjud konsiderevoli u ttejjeb il-livell ġenerali ta’ protezzjoni mill-għargħar.

               (6)

               Minbarra l-koordinazzjoni bejn l-Istati Membri, l-prevenzjoni u tnaqqis effettivi ta’ l-għargħar jeħtieġu kooperazzjoni ma’ pajjiżi terzi. Dan huwa konformi mad-Direttiva 2000/60/KE u mal-prinċipji internazzjonali ta’ l-immaniġġar tar-riskju ta’ għargħar kif żviluppati notevolment taħt il-Konvenzjoni tan-Nazzjonijiet Uniti dwar il-protezzjoni u l-użu ta’ korsiji ta’ l-ilma li jaqsmu l-fruntieri u l-għadajjar internazzjonali, approvata bid-Deċiżjoni tal-Kunsill 95/308/KE (4) u kwalunkwe ftehim sussegwenti dwar l-applikazzjoni tagħha.

               (7)

               Id-Deċiżjoni tal-Kunsill 2001/792/KE, Euratom tat-23 ta’ Ottubru 2001 li tistabbilixxi mekkaniżmu Komunitarju biex tiffaċilita l-kooperazzjoni rinforzata fl-interventi ta’ assistenza tal-protezzjoni ċivili (5) timmobilizza l-appoġġ u l-assistenza mill-Istati Membri f’każ ta’ emerġenzi kbar, inkluż l-għargħar. Il-protezzjoni ċivili tista’ tipprovdi rispons adegwat għall-popolazzjonijiet affettwati u ttejjeb l-istat ta’ preparazzjoni u ta’ l-irkupru.

               (8)

               Taħt ir-Regolament tal-Kunsill (KE) Nru 2012/2002 tal-11 ta’ Novembru 2002 li jistabbilixxi l-Fond ta’ Solidarjetà ta’ l-Unjoni Ewropea (6), huwa possibbli li tingħata għajnuna finanzjarja immedjata f’każ ta’ diżastru kbir biex ikunu megħjuna n-nies, iż-żoni naturali, ir-reġjuni u l-pajjiżi kkonċernati biex jerġa’ jkollhom kondizzjonijiet li jkunu kemm jista’ jkun normali. Madanakollu l-Fond jista’ jintervjeni biss f’operazzjonijiet ta’ emerġenza u mhux f’dawk il-fażijiet li jippreċedu emerġenza.

               (9)

               Meta jiżviluppaw politika li jirriferu għall-użu ta’ l-ilma u ta’ l-art, l-Istati Membri u l-Komunità għandhom jikkunsidraw l-impatti potenzjali li tali politiki jafu jkollhom fuq ir-riskji ta’ għargħar u l-immaniġġjar tar-riskji ta’ għargħar.

               (10)

               Fil-Komunità kollha jseħħu tipi differenti ta’ għargħar, bħalma huma l-għargħar tax-xmajjar, l-għargħar għal għarrieda, l-għargħar urban, u l-għargħar mill-baħar f’żoni kostali. Il-ħsara kkawżata mill-għargħar tista’ tvarja wkoll minn naħa għal oħra tal-pajjiżi u tar-reġjuni tal-Komunità. Għalhekk, l-objettivi li jikkonċernaw l-immaniġġar tar-riskju ta’ għargħar għandhom ikunu determinati mill-Istati Membri infushom u għandhom ikunu bbażati fuq iċ-ċirkostanzi lokali u reġjonali.

               (11)

               Ir-riskji ta’ l-għargħar f’ċerti żoni tal-Komunità jistgħu jitqiesu bħala mhux sinifikanti, per eżempju f’żoni fejn hemm ftit nies jew xejn jew f’żoni b'assi ekonomiċi jew b'valur ekoloġiku limitat. F’kull distrett ta’ baċin ta’ xmara jew unità ta’ maniġġar għandhom jiġu valutati r-riskji ta’ l-għargħar u l-ħtieġa għal aktar azzjoni – bħall-evalwazzjoni tal-potenzjal li jittaffew l-għargħar – għandhom jiġu evalwati.

               (12)

               Biex ikun hemm għodda effettiva ta’ informazzjoni, kif ukoll bħala bażi importanti biex ikunu stabbiliti l-prijoritajiet kif ukoll id-deċiżjonijiet tekniċi, finanzjarji u politiċi oħrajn rigward l-imaniġġar tar-riskju ta’ għargħar huwa meħtieġ li jkunu stabbiliti mapep tar-riskju ta’ għargħar u mapep tar-riskju ta’ għargħar li juru l-konsegwenzi negattivi potenzjali b'xenarji differenti ta’ għargħar inkluż informazzjoni dwar sorsi potenzjali ta’ tniġġis ambjentali b'konsegwenza ta’ l-għargħar. F’dan il-kuntest, l-Istati Membri għandhom jerġgħu jevalwaw attivitajiet li għandhom l-effett li jżidu r-riskji ta’ l-għargħar.

               (13)

               Bil-ħsieb li jkunu evitati u jitnaqqsu l-impatti negattivi ta’ l-għargħar fiż-żona kkonċernata, ikun xieraq li jkun hemm pjanijiet ta’ mmaniġġar tar-riskju ta’ għargħar. Il-kawżi u l-konsegwenzi ta’ l-għargħar ivarjaw skond il-pajjiżi u r-reġjuni tal-Komunità. Il-pjanijiet ta’ mmaniġġar tar-riskju ta’ għargħar għalhekk għandhom iqisu l-karatteristiċi partikolari taż-żoni li jkopru u jipprovdu għal soluzzjonijiet maħsubin apposta skond il-ħtiġiet u l-prijoritajiet ta’ dawk iż-żoni, filwaqt li jiżguraw koordinazzjoni rilevanti fid-distretti tal-baċin tax-xmara, u jippromwovu t-twettiq ta’ objettivi ambjentali stipulati fil-leġiżlazzjoni Komunitarja. B'mod partikulari, l-Istati Membri għandhom iżommu lura milli jieħdu miżuri jew iwettqu azzjonijiet li jżidu b'mod sinifikattiv ir-riskju ta’ l-għargħar fi Stati Membri oħrajn, sakemm dawn il-miżuri ġew ikkoordinati u nstabet soluzzjoni miftiehma bejn l-Istati Membri kkonċernati.

               (14)

               Il-pjanijiet ta’ mmaniġġar tar-riskju ta’ għargħar għandhom jiffukaw fuq il-prevenzjoni, il-protezzjoni u l-istat ta’ tħejjija. Bil-għan li x-xmajjar jingħataw iktar spazju, għandhom jikkunsidraw fejn possibbli l-manutenzjoni u/jew ir-restawr tal-pjanuri ta’ l-għargħar, kif ukoll miżuri sabiex ikun evitat jew imnaqqas il-ħsara lis-saħħa tal-bniedem, l-ambjent, il-wirt kulturali u l-attività ekonomika. L-elementi tal-pjanijiet ta’ mmaniġġar tar-riskju ta’ għargħar għandhom ikunu riveduti perjodikament u aġġornati jekk meħtieġ, billi jkunu kkunsidrati l-impatti probabbli tal-bidla fil-klima fuq il-fatt li jseħħ l-għargħar.

               (15)

               Il-prinċipju ta’ solidarjetà huwa importanti ħafna fil-kuntest ta’ l-immaniġġar tar-riskju ta’ għargħar. Fid-dawl tiegħu l-Istati Membri għandhom jiġu inkoraġġiti jfittxu t-tqassim ġust ta’ responsabbiltajiet, meta miżuri jiġu deċiżi konġuntament għall-benefiċċju komuni, rigward l-immaniġġar tar-riskju ta’ għargħar tul il-korsiji ta’ l-ilma.

               (16)

               Biex ikun evitat l-irduppjar tax-xogħol l-Istati Membri għandhom ikunu intitolati jużaw il-valutazzjonijiet preliminari eżistenti tar-riskju ta’ għargħar, il-mapep ta’ periklu u riskju ta’ għargħar u l-pjanijiet ta’ mmaniġġar tar-riskju ta’ għargħar biex jintlaħqu l-għanijiet u jiġu sodisfatti l-ħtiġiet ta’ din id-Direttiva.

               (17)

               L-iżvilupp ta’ pjanijiet ta’ maniġġar ta’ baċin ta’ xmara taħt id-Direttiva 2000/60/KE u ta’ pjanijiet ta’ mmaniġġar tar-riskju ta’ għargħar taħt din id-Direttiva huma elementi ta’ mmaniġġar integrat ta’ baċin ta’ xmara. Għalhekk iż-żewġ proċessi għandhom jużaw il-potenzjal reċiproku għal sinerġiji u benefiċċji komuni, billi jikkunsidraw l-objettivi ambjentali tad-Direttiva 2000/60/KE, jiżguraw effiċjenza u użu għaqli ta’ riżorsi filwaqt li jirrikonoxxu li l-awtoritajiet kompetenti u l-unitajiet ta’ mmaniġġar jistgħu jkunu differenti f’din id-Direttiva u fid-Direttiva 2000/60/KE.

               (18)

               L-Istati Membri għandhom jibbażaw l-evalwazzjonijiet, il-mapep u l-pjanijiet tagħhom fuq “l-aħjar prattika” u “l-aħjar teknoloġiji disponibbli” adatti, li ma jwasslux għal spejjeż eċċessivi fil-qasam ta’ l-immaniġġjar tar-riskju ta’ għargħar.

               (19)

               F’każijiet fejn l-ilmijiet jintużaw għal forom differenti ta’ attivitajiet sostenibbli mill-bniedem (eż. għall-immaniġġar tar-riskju ta’ għargħar, għall-ekoloġija, għan-navigazzjoni fl-ilmijiet interni jew għall-enerġija idro-elettrika) u minħabba l-impatti ta’ dan l-użu fuq il-korpi ta’ l-ilma, id-Direttiva 2000/60/KE tipprovdi għal proċess ċar u trasparenti biex ikun indirizzat dan l-użu u l-impatti, inklużi l-eżenzjonijiet possibbli mill-objettivi ta’ “stat tajjeb” jew ta’ “non-deterjorazzjoni” li hemm fl-Artikolu 4 tagħha. Id-Direttiva 2000/60/KE tipprovdi għall-irkupru ta’ l-ispejjeż fl-Artikolu 9.

               (20)

               Il-miżuri meħtieġa għall-implimentazzjoni ta’ din id-Direttiva għandhom jiġu adottati skond id-Deciżjoni tal-Kunsill 1999/468/KE tat-28 ta’ Ġunju 1999 li tistabbilixxi l-proċeduri għall-eżerċizzju tas-setgħat ta’ implimentazzjoni konferiti fuq il-Kummissjoni (7).

               (21)

               B'mod partikulari, il-Kummissjoni għandha tingħata s-setgħa biex tadatta l-Anness għall-progress xjentifiku u tekniku. Peress li dawk il-miżuri huma ta’ kamp ta’ applikazzjoni ġenerali u huma mfassla biex jemendaw elementi mhux essenzjali ta’ din id-Direttiva, huma għandhom jiġu adottati skond il-proċedura regolatorja bi skrutinju msemmija fl-Artikolu 5a tad-Deċiżjoni 1999/468/KE.

               (22)

               Din id-Direttiva tirrispetta d-drittijiet fundamentali u tosserva l-prinċipji rikonoxxuti b'mod partikolari mill-Karta tad-Drittijiet Fundamentali ta’ l-Unjoni Ewropea. B'mod partikolari, din tfittex li tippromwovi l-integrazzjoni fil-linji politiċi Komunitarji ta’ livell għoli ta’ protezzjoni ambjentali skond il-prinċipju ta’ l-iżvilupp sostenibbli kif stabbilit fl-Artikolu 37 tagħha.

               (23)

               Peress illi l-għan ta’ din id-Direttiva, jiġifieri li tistabbilixxi qafas għal miżuri biex jitnaqqsu r-riskji tal-ħsara mill-għargħar ma jistax jintlaħaq biżżejjed mill-Istati Membri u jista’ minħabba l-iskala u l-effetti ta’ l-azzjoni jintlaħaq aħjar fil-livell Komunitarju, il-Komunità tista’ tadotta miżuri skond il-prinċipji tas-sussidjarjetà kif stabbilit fl-Artikolu 5 tat-Trattat. Skond il-prinċipju tal-proporzjonalità kif stabbilit f’ dak l-Artikolu din id-Direttiva ma tmurx lilhinn minn dak li hu meħtieġ għall-kisba ta’ dak il-għan.

               (24)

               Skond il-prinċipji ta’ proporzjonalità u sussidjarjetà u l-Protokoll dwar l-applikazzjoni tal-prinċipji ta’ sussidjarjetà u proporzjonalità mehmuż mat-Trattat, u fid-dawl tal-kapaċitajiet eżistenti ta’ l-Istati Membri, għandha titħalla flessibbiltà konsiderevoli lil-livelli lokali u reġjonali, b'mod partikolari fir-rigward ta’ l-organizzazzjoni u fir-rigward tar-responsabbiltà ta’ l-awtoritajiet.

               (25)

               Skond il-punt 34 tal-Ftehim Interistituzzjonali dwar it-Tfassil Aħjar tal-Liġijiet (8), l-Istati Membri huma mħeġġa jfasslu, għalihom infushom u fl-interess Komunitarju, it-tabelli tagħhom li juru l-korrelazzjoni bejn din id-Direttiva u l-miżuri ta’ traspożizzjoni u jagħmluhom pubbliċi.

         ADOTTAW DIN ID-DIRETTIVA:
   KAPITOLU I
   DISPOŻIZZJONIJIET ĠENERALI
   Artikolu 1
   Il-fini ta’ din id-Direttiva hu li jiġi stabbilit qafas għall-valutazzjoni u l-immaniġġar tar-riskji ta’ għargħar, bil-għan li jitnaqqsu l-konsegwenzi negattivi fuq is-saħħa tal-bniedem, l-ambjent, il-wirt kulturali u l-attività ekonomika assoċjata ma’ l-għargħar fil-Komunità.
   Artikolu 2
   Għall-fini ta’ din id-Direttiva, flimkien mad-definizzjonijiet ta’ “xmara”, “baċin tax-xmara”, “sotto baċin” u “distrett ta’ baċin tax-xmara” kif stabbilit fl-Artikolu 2 tad-Direttiva 2000/60/KE, għandhom japplikaw id-definizzjonijiet li ġejjin:

               1.

               “għargħar” tfisser meta art li normalment ma titgħattiex bl-ilma, titgħatta temporanjament bl-ilma. Dan għandu jinkludi l-għargħar minn xmajjar, turrenti tal-muntanji, mogħdijiet ta’ l-ilma effimeri Mediterranji, u għargħar mill-baħar fiż-żoni kostali, u jista’ jeskludi l-għargħar mis-sistemi tad-dranaġġ;

               2.

               “riskju ta’ għargħar” tfisser it-taħlita tal-probabbiltà ta’ każ ta’ għargħar u tal-konsegwenzi negattivi potenzjali għas-saħħa tal-bniedem, l-ambjent, il-wirt kulturali u l-attività ekonomika assoċjata ma’ każ ta’ għargħar.

         Artikolu 3
   1.   Għall-finijiet ta’ din id-Direttiva, l-Istati Membri għandhom jagħmlu użu mill-arranġamenti magħmulin taħt l-Artikoli 3(1), (2), (3), (5) u (6) tad-Direttiva 2000/60/KE.
   2.   Madankollu, għall-implimentazzjoni ta’ din id-Direttiva, l-Istati Membri jistgħu:

               (a)

               jaħtru awtoritajiet kompetenti differenti minn dawk identifikati skond l-Artikolu 3(2) tad-Direttiva 2000/60/KE;

               (b)

               jidentifikaw ċerti żoni kostali jew baċini ta’ xmajjar individwali u jassenjawhom lil unità ta’ maniġġar differenti minn dawk assenjati skond l-Artikolu 3(1) tad-Direttiva 2000/60/KE.

         F’dawn il-każijiet, l-Istati Membri għandhom sas-26 ta’ Mejju 2010, jikkomunikaw lill-Kummissjoni l-informazzjoni msemmija fl-Anness I tad-Direttiva 2000/60/KE. Għal dan il-fini, kull referenza għal awtoritajiet kompetenti u distretti ta’ baċin tax-xmara għandha titqies bħala referenza għall-awtoritajiet kompetenti u għall-unità ta’ maniġġar imsemmija f’ dan l-Artikolu. L-Istati Membri għandhom jinfurmaw lill-Kummissjoni b'kull tibdil fl-informazzjoni pprovduta skond dan il-paragrafu fi żmien tliet xhur minn meta l-bidla tieħu effett.
   KAPITOLU II
   VALUTAZZJONI PRELIMINARI TAR-RISKJU TA’ GĦARGĦAR
   Artikolu 4
   1.   L-Istati Membri għandhom, għal kull distrett ta’ baċin tax-xmara jew unità ta’ maniġġar imsemmija fl-Artikolu 3(2)(b) jew il-parti ta’ baċin tax-xmara internazzjonali li tinsab fit-territorju tagħhom, jagħmlu valutazzjoni preliminari tar-riskju ta’ għargħar skond il-paragrafu 2 ta’ dan l-Artikolu.
   2.   Għandha ssir valutazzjoni preliminari tar-riskju ta’ għargħar, ibbażata fuq informazzjoni disponibbli jew faċilment derivabbli, bħal reġistri u studji dwar żviluppi fuq medda ta’ żmien twila, b'mod partikulari l-impatti tal-bidla fil-klima fuq l-okkorrenza ta’ l-għargħar, biex tipprovdi valutazzjoni ta’ riskji potenzjali. Il-valutazzjoni għandha tinkludi ta’ l-inqas dan li ġej:

               (a)

               mapep tad-distrett ta’ baċin tax-xmara bi skala adatta inklużi l-konfini tal-baċini tax-xmara, tas-sotto-baċini u fejn jeżistu taż-żoni kostali, li juru t-topografija u l-użu ta’ l-art;

               (b)

               deskrizzjoni ta’ l-għargħar li seħħew fl-imgħoddi u li kellhom impatti negattivi sinifikanti fuq is-saħħa tal-bniedem, l-ambjent, il-wirt kulturali u li għalihom il-possibbiltà ta’ każijiet simili fil-ġejjieni għadha rilevanti, inkluż il-firxa ta’ l-għargħar u r-rotot ta’ mogħdija tagħhom u valutazzjoni ta’ l-impatti negattivi li ġabu magħhom;

               (ċ)

               deskrizzjoni ta’ l-għargħar sinifikanti, li seħħew fl-imgħoddi, fejn jistgħu jiġu previsti konsegwenzi negattivi sinifikanti ta’ avvenimenti futuri simili;
               u, skond il-ħtiġijiet speċifiċi ta’ l-Istati Membri, din għandha tinkludi:

               (d)

               valutazzjoni tal-konsegwenzi negattivi potenzjali ta’ għargħar futuri għas-saħħa tal-bniedem, l-ambjent, il-wirt kulturali u l-attività ekonomika, b'kont meħud kemm jista’ jkun ta’ kwistjonijiet possibbli bħat-topografija, il-pożizzjoni tal-mogħdijiet ta’ l-ilma u l- inklużi l-pjanuri ta’ l-għargħar bħala żoni naturali għaż-żamma ta’ l-ilma, l-effettività ta’ infrastrutturi eżistenti magħmula mill-bniedem għad-difiża mill-għargħar, il-pożizzjoni taż-żoni fejn jgħixu n-nies, iż-żoni ta’ attività ekonomika u żviluppi fuq perijodu fit-tul inklużi l-impatti tal-bidla fil-klima fuq l-okkorrenza ta’ għargħar.karatteristiċi idroloġiċi u ġeomorfoloġiċi ġenerali tagħhom.

         3.   Fil-każ ta’ distretti ta’ baċini tax-xmara internazzjonali, jew unitajiet ta’ maniġġar imsemmija fl-Artikolu 3(2)(b) li huma komuni ma’ Stati Membri oħrajn, l-Istati Membri għandhom jiżguraw li jseħħ skambju ta’ informazzjoni rilevanti bejn l-awtoritajiet kompetenti konċernati.
   4.   L-Istati Membri għandhom ilestu il-valutazzjoni preliminari tar-riskju ta’ għargħar sat-22 ta’ Diċembru 2011.
   Artikolu 5
   1.   Abbażi tal-valutazzjoni preliminari tar-riskju ta’ għargħar imsemmija fl-Artikolu 4, l-Istati Membri għandhom, għal kull distrett ta’ baċin tax-xmara jew unità ta’ maniġġar imsemmija fl-Artikolu 3(2)(b) jew il-parti ta’ distrett ta’ baċin tax-xmara internazzjonali li jinsab fit-territorju tagħhom jidentifikaw dawk iż-żoni li għalihom l-Istati Membri jikkonkludu li hemm riskji potenzjali sinifikanti jew jista’ jitqies li x’aktarx iseħħ għargħar.
   2.   L-identifikazzjoni skond il-paragrafu 1 ta’ żoni li jappartjenu għal distrett ta’ baċin tax-xmara internazzjonali, jew għal unità ta’ maniġġar imsemmija fl-Artikolu 3(2)(b) komuni ma’ Stat Membru ieħor, għandha tiġi koordinata bejn l-Istati Membri konċernati.
   KAPITOLU III
   MAPEP TA’ PERIKLU TA’ GĦARGĦAR U MAPEP TA’ RISKJU TA’ GĦARGĦAR
   Artikolu 6
   1.   L-Istati Membri għandhom fil-livell ta’ distrett ta’ baċin tax-xmara u unità ta’ maniġġar imsemmija fl-Artikolu 3(2)(b), iħejju mapep ta’ periklu ta’ għargħar u mapep ta’ riskju ta’ għargħar, fl-iskala l-aktar adatta għaż-żoni identifikati skond l-Artikolu 5(1).
   2.   It-tħejjija ta’ mapep ta’ periklu ta’ għargħar u mapep ta’ riskju ta’ għargħar għal żoni identifikati taħt l-Artikolu 5 li huma komuni ma’ Stati Membri oħrajn għandha tkun soġġetta għal skambju minn qabel ta’ informazzjoni bejn l-Istati Membri konċernati.
   3.   Il-mapep tal-periklu ta’ għargħar għandhom ikopru ż-żoni ġeografiċi li jistgħu jiġu mfawra skond ix-xenarji li ġejjin:

               (a)

               għargħar b'xenarji ta’ probabbiltà żgħira jew ta’ każijiet estremi;

               (b)

               għargħar ta’ probabbiltà medja (perijodu probabbli ta’ rikorrenza ≥ 100 sena);

               (ċ)

               għargħar ta’ probabbiltà kbira, fejn ikun il-każ.

         4.   Għal kull xenarju msemmi fil-paragrafu 3 għandhom jintwerew l-elementi li ġejjin:

               (a)

               il-firxa ta’ l-għargħar;

               (b)

               il-fond ta’ l-ilma jew il-livell ta’ l-ilma skond il-każ;

               (ċ)

               fejn xieraq, il-veloċità tal-fluss jew il-fluss ta’ l-ilma rilevanti.

         5.   Il-mapep tar-riskju ta’ għargħar għandhom juru l-impatti negattivi potenzjali assoċjati ma’ għargħar fix-xenarji msemmija fil-paragrafu 3 u espressi f’termini ta’ dawn li ġejjin:

               (a)

               in-numru indikattiv ta’ abitanti li potenzjalment jiġu affettwati;

               (b)

               it-tip ta’ attività ekonomika fiż-żona potenzjalment affettwata;

               (ċ)

               stallazzjonijiet kif imsemmijin fl-Anness I tad-Direttiva tal-Kunsill 96/61/KE ta’ l-24 ta’ Settembru 1996 dwar il-prevenzjoni u l-kontroll integrat tat-tniġġis (9) li jistgħu jikkawżaw tniġġis aċċidentali f’każ ta’ għargħar u żoni protetti potenzjalment affettwati identifikati fl-Anness IV(1)(i), (iii) u (v) tad-Direttiva 2000/60/KE;

               (d)

               informazzjoni oħra li l-Istat Membru jqis li hija utli bħall-indikazzjoni ta’ żoni fejn jista’ jseħħ għargħar b'kontenut kbir ta’ sedimenti trasportati u għargħar bi tkaxkir ta’ materjal u informazzjoni dwar sorsi sinifikanti oħra ta’ tniġġis.

         6.   L-Istati Membri jistgħu jiddeċiedu li, għal żoni kostali fejn jeżisti livell adegwat ta’ protezzjoni, it-tħejjija ta’ mapep ta’ periklu ta’ għargħar għandha tkun limitata għax-xenarju msemmi f’ paragrafu 3(a).
   7.   L-Istati Membri jistgħu jiddeċiedu li għal żoni fejn l-għargħar jiġi minn sorsi ta’ ilma ta’ taħt l-art, it-tħejjija ta’ mapep ta’ periklu ta’ għargħar għandha tkun limitata għax-xenarju deskritt f’ paragrafu 3(a).
   8.   L-Istati Membri għandhom jiżguraw li l-mapep tal-periklu ta’ l-għargħar u l-mapep tar-riskju ta’ l-għargħar jitlestew sat-22 ta’ Diċembru 2013.
   KAPITOLU IV
   PJANIJIET GĦALL-MANIĠĠAR TAR-RISKJU TA’ GĦARGĦAR
   Artikolu 7
   1.   Abbażi tal-mapep imsemmija fl-Artikolu 6 l-Istati Membri għandhom jistabbilixxu pjanijiet għall-maniġġar tar-riskju ta’ għargħar ikkoordinati fil-livell ta’ distrett ta’ baċin tax-xmara jew unità ta’ maniġġar imsemmija fl-Artikolu 3(2)(b) għaż-żoni identifikati fl-Artikolu 5(1) u ż-żoni koperti bl-Artikolu 13(1)(b) skond il-paragrafi 2 u 3 ta’ dan l-Artikolu.
   2.   L-Istati Membri għandhom jistabbilixxu objettivi adatti għall-maniġġar tar-riskji ta’ għargħar għaż-żoni identifikati taħt l-Artikolu 5(1) u ż-żoni koperti bl-Artikolu 13(1)(b), li jiffukaw fuq it-tnaqqis tal-konsegwenzi negattivi potenzjali ta’ l-għargħar għas-saħħa tal-bniedem, l-ambjent, il-wirt kulturali u l-attività ekonomika, u, jekk jitqies xieraq, fuq inizjattivi non-strutturali u/jew fuq it-tnaqqis tal-probabbiltà ta’ għargħar.
   3.   Il-pjanijiet għall-maniġġar tar-riskju ta’ għargħar għandhom jinkludu miżuri li jilħqu l-objettivi stabbiliti skond il-paragrafu 2 u għandhom jinkludu l-komponenti mniżżla fil-Parti A ta’ l-Anness.
   Il-pjanijiet għall-maniġġar tar-riskju ta’ għargħar għandhom iqisu aspetti rilevanti bħall-ispejjeż u l-benefiċċji, il-firxa ta’ l-għargħar u r-rotot ta’ mogħdija ta’ l-għargħar u ż-żoni bil-potenzjal ta’ żamma ta’ għargħar, bħal pjanuri naturali għall-għargħar, l-objettivi ambjentali ta’ l-Artikolu 4 tad-Direttiva 2000/60/KE, il-maniġġar tal-ħamrija u l-ilma, l-ippjanar ta’ l-ispazju, l-użu ta’ l-art, il-konservazzjoni tan-natura, in-navigazzjoni u l-infrastruttura tal-port.
   Il-pjanijiet għall-maniġġar tar-riskju ta’ għargħar għandhom jittrattaw l-aspetti kollha tal-maniġġar tar-riskju ta’ għargħar u jiffokaw fuq il-prevenzjoni, il-ħarsien, l-istat ta’ tħejjija, inkluż it-tbassir ta’ għargħar u sistemi ta’ twissija minn kmieni u jqisu l-karatteristiċi tal-baċin jew tas-sotto baċin tax-xmara partikolari. Il-pjanijiet għall-maniġġar tar-riskju ta’ għargħar jistgħu jinkludu l-promozzjoni tal-prattiki ta’ l-użu sostenibbli ta’ l-art, titjib fiż-żamma ta’ l-ilma kif ukoll l-għargħar ikkontrollat ta’ ċerti żoni f’każ li jseħħ għargħar.
   4.   Fl-interess tas-solidarjetà, pjanijiet ta’ maniġġar tar-riskju ta’ l-għargħar stabbiliti fi Stat Membru wieħed m’għandhomx jinkludu miżuri li, bil-firxa u l-impatt tagħhom, iżidu b'mod sinifikattiv ir-riskji ta’ għargħar ’il fuq jew ’l isfel f’pajjiżi oħra fl-istess baċin jew sotto-baċin tax-xmara, sakemm dawn il-miżuri ma’ jkunux ġew ikkoordinati u tkun instabet soluzzjoni miftiehma fost l-Istati Membri konċernati fil-qafas ta’ l-Artikolu 8.
   5.   L-Istati Membri għandhom jiżguraw li l-pjanijiet għall-maniġġar tar-riskju ta’ għargħar jitlestew u jiġu ppubblikati sat-22 ta’ Diċembru 2015.
   Artikolu 8
   1.   Għal distretti ta’ baċin tax-xmara jew unità ta’ maniġġar imsemmija fl-Artikolu 3(2)(b) li jinsabu kollha kemm huma fit-territorju tagħhom, l-Istati Membri għandhom jiżguraw li jsir pjan uniku ta’ maniġġar tar-riskju ta’ għargħar, jew sett ta’ pjanijiet ta’ maniġġar tar-riskju ta’ għargħar ikkoordinati fil-livell tad-distrett tal-baċin tax-xmara.
   2.   Fil-każ ta’ distrett ta’ baċin tax-xmara internazzjonali jew unità ta’ maniġġar imsemmija fl-Artikolu 3(2)(b) li tkun kompletament fil-Komunità, l-Istati Membri għandhom jiżguraw koordinazzjoni bil-ħsieb li jsir pjan internazzjonali wieħed ta’ maniġġar tar-riskju ta’ għargħar, jew sett ta’ pjanijiet ta’ maniġġar tar-riskju ta’ għargħar ikkoordinati fil-livell tad-distrett internazzjonali tal-baċin tax-xmara. Fejn ma jsirux pjanijiet bħal dawn, l-Istati Membri għandhom jagħmlu pjanijiet ta’ maniġġar tar-riskju ta’ għargħar li jkopru ta’ l-inqas il-partijiet tad-distrett internazzjonali tal-baċin tax-xmara li jinsabu fit-territorju tagħhom, kemm jista’ jkun ikkoordinati fil-livell tad-distrett internazzjonali tal-baċin tax-xmara.
   3.   Fil-każ ta’ distrett ta’ baċin tax-xmara internazzjonali jew unità ta’ maniġġar imsemmija fl-Artikolu 3(2)(b) li testendi lil hinn mill-konfini tal-Komunità, l-Istati Membri għandhom jagħmlu l-almu tagħhom biex jipproduċu pjan internazzjonali uniku ta’ maniġġar tar-riskju ta’ għargħar jew sett ta’ pjanijiet ta’ maniġġar tar-riskju ta’ għargħar ikkoordinati fil-livell tad-distrett ta’ baċin tax-xmara internazzjonali; fejn dan ma jistax isir, il-paragrafu 2 għandu japplika għall-partijiet tal-baċin tax-xmara internazzjonali li jinsabu fit-territorju tagħhom.
   4.   Il-pjanijiet ta’ maniġġar tar-riskju ta’ għargħar imsemmija fil-paragrafi 2 u 3 għandhom jiġu ssupplimentati, fejn meqjus xieraq minn pajjiżi li għandhom sotto baċini kondiviżi, bi pjanijiet ta’ maniġġar tar-riskju ta’ għargħar aktar dettaljati kkoordinati fil-livell tas-sotto baċini internazzjonali.
   5.   Fejn Stat Membru jidentifika kwistjoni li għandha impatt fuq il-maniġġar tar-riskji ta’ għargħar ta’ l-ilmijiet tiegħu u dik il-kwistjoni ma tkunx tista tiġi riżolta minn dak l-Istat Membru, hu jista’ jirrapporta l-kwistjoni lill-Kummissjoni u lil kwalunkwe Stat Membru ieħor konċernat u jista’ jagħmel rakkomandazzjonijiet għar-riżoluzzjoni tagħha.
   Il-Kummissjoni għandha twieġeb għal kwalunkwe rapport jew rakkomandazzjonijiet mill-Istati Membri fi żmien perijodu ta’ sitt xhur.
   KAPITOLU V
   KOORDINAZZJONI MAD-DIRETTIVA 2000/60/KE, L-INFORMAZZJONI U L-KONSULTAZZJONI TAL-PUBBLIKU
   Artikolu 9
   L-Istati Membri għandhom jieħdu passi xierqa biex jikkoordinaw l-applikazzjoni ta’ din id-Direttiva u dik tad-Direttiva 2000/60/KE waqt li jiffokaw fuq l-opportunitajiet għat-titjib ta’ l-effiċjenza, l-iskambju ta’ l-informazzjoni u biex jinkisbu sinerġiji u benefiċċji komuni wara li jikkunsidraw l-objettivi ambjentali stabbiliti fl-Artikolu 4 tad-Direttiva 2000/60/KE. B'mod partikolari:

               1.

               L-iżvilupp ta’ l-ewwel mapep ta’ periklu u riskju ta’ għargħar u r-reviżjonijiet sussegwenti tagħhom kif imsemmijin fl-Artikoli 6 u 14 ta’ din id-Direttiva, għandhom jitwettqu b’ mod illi l-informazzjoni li jkun fihom tkun konsistenti ma’ l-informazzjoni rilevanti ppreżentata skond id-Direttiva 2000/60/KE. Huma għandhom jiġu kkoordinati u jistgħu jiġu integrati mar-reviżjonijiet previsti fl-Artikolu 5(2) tad-Direttiva 2000/60/KE;

               2.

               L-iżvilupp ta’ l-ewwel pjanijiet ta’ maniġġar tar-riskju ta’ għargħar u r-reviżjonijiet sussegwenti tagħhom kif imsemmi fl-Artikoli 7 u 14 ta’ din id-Direttiva għandu jitwettaq, f’koordinazzjoni u jista jiġi ntegrat mar-reviżjonijiet tal-pjanijiet ta’ maniġġar ta’ baċin tax-xmara previsti fl-Artikolu 13(7) tad-Direttiva 2000/60/KE;

               3.

               L-involviment attiv tal-partijiet interessati kollha taħt l-Artikolu 10 ta’ din id-Direttiva għandu jkun ikkoordinat, skond il-każ, ma’ l-involviment attiv tal-partijiet interessati taħt l-Artikolu 14 tad-Direttiva 2000/60/KE.

         Artikolu 10
   1.   B'mod konformi mal-leġislazzjoni Komunitarja applikabbli, l-Istati Membri għandhom iqiegħdu l-valutazzjoni preliminari tar-riskju ta’ għargħar, il-mapep tal-periklu ta’ għargħar, il-mapep tar-riskju ta’ għargħar u l-pjanijiet tal-maniġġar tar-riskju ta’ għargħar disponibbli għall-pubbliku.
   2.   L-Istati Membri għandhom jinkoraġġixxu involviment attiv tal-partijiet interessati fil-produzzjoni, fir-reviżjoni u fl-aġġornament tal-pjanijiet tal-maniġġar tar-riskju ta’ għargħar imsemmija fil-Kapitolu IV.
   KAPITOLU VI
   MIŻURI TA’ IMPLIMENTAZZJONI U EMENDI
   Artikolu 11
   1.   Il-Kummissjoni tista’, skond il-proċedura regolatorja msemmija fl-Artikolu 12(2), tadotta formati tekniċi għall-finijiet ta’ l-ipproċessar u t-trasmissjoni ta’ data, inkluża data statistika u kartografika, lill-Kummissjoni. Il-formati tekniċi għandhom jiġu adottati mill-inqas sentejn qabel id-dati indikati fl-Artikoli 4(4), 6(8) u 7(5), waqt li jitqiesu l-istandards eżistenti kif ukoll il-formati żviluppati fi ħdan l-atti Komunitarji rilevanti.
   2.   Il-Kummissjoni tista’, waqt li tqis il-perijodi għar-reviżjoni u l-aġġornament, tadatta l-Anness għall-progress xjentifiku u tekniku.
   Dawn il-miżuri, imfassla sabiex jemendaw elementi mhux essenzjali ta’ din id-Direttiva, għandhom jiġu adottati skond il-proċedura regolatorja bi skrutinju msemmija fl-Artikolu 12(3).
   Artikolu 12
   1.   Il-Kummissjoni għandha tkun megħjuna mill-Kumitat stabbilit skond l-Artikolu 21 tad-Direttiva 2000/60/KE.
   2.   Fejn issir referenza għal dan il-paragrafu, għandhom japplikaw l-Artikoli 5 u 7 tad-Deċiżjoni 1999/468/KE, wara li jiġu kkunsidrati d-dispożizzjonijiet ta’ l-Artikolu 8 tagħha.
   Il-perjodu stabbilit fl-Artikolu 5(6) tad-Deċiżjoni 1999/468/KE għandu jkun stabbilit għal tliet xhur.
   3.   Meta ssir referenza għal dan il-paragrafu, għandhom japplikaw l-Artikoli 5a(1) sa (4) u l-Artikolu 7 tad-Deċiżjoni 1999/468/KE, wara li jiġu kkunsidrati d-dispożizzjonijiet ta’ l-Artikolu 8 tagħha.
   KAPITOLU VII
   MIŻURI TRANSITORJI
   Artikolu 13
   1.   L-Istati Membri jistgħu jiddeċiedu li ma jwettqux il-valutazzjoni preliminari tar-riskju msemmija fl-Artikolu 4 għal dawk il-baċini tax-xmajjar, sotto-baċini jew żoni kostali fejn ikunu jew:

               (a)

               diġà wettqu valutazzjoni tar-riskju biex jikkonkludu, qabel it-22 ta’ Diċembru 2010, li jeżisti potenzjal ta’ riskju ta’ għargħar sinifikanti jew jista’ jitqies li x’aktarx iseħħ li jwassal għall-identifikazzjoni taż-żona fost dawk imsemmijin fl-Artikolu 5(1) jew

               (b)

               iddeċidew qabel it-22 ta’ Diċembru 2010 li jħejju mapep ta’ periklu ta’ għargħar u mapep ta’ riskju ta’ għargħar u li jistabbilixxu pjanijiet għall-maniġġar tar-riskju ta’ għargħar skond id-dispożizzjonijiet rilevanti ta’ din id-Direttiva.

         2.   L-Istati Membri jistgħu jiddeċiedu li jagħmlu użu mill-mapep tal-periklu ta’ għargħar u l-mapep tar-riskju ta’ għargħar iffinalizzati qabel it-22 ta’ Diċembru 2010, jekk tali mapep jipprovdu livell ta’ informazzjoni ekwivalenti għall-ħtiġiet ta’ l-Artikolu 6.
   3.   L-Istati Membri jistgħu jiddeċiedu li jagħmlu użu minn pjanijiet ta’ maniġġar tar-riskju ta’ għargħar iffinalizzati qabel it-22 ta’ Diċembru 2010, sakemm il-kontenut ta’ dawn il-pjanijiet ikun ekwivalenti għall-ħtiġiet imniżżla fl-Artikolu 7.
   4.   Il-paragrafi 1, 2 u 3 għandhom japplikaw mingħajr preġudizzju għall-Artikolu 14.
   KAPITOLU VIII
   REVIŻJONIJIET, RAPPORTI U DISPOŻIZZJONIJIET FINALI
   Artikolu 14
   1.   Il-valutazzjoni preliminari tar-riskju ta’ għargħar, jew il-valutazzjoni u d-deċiżjonijiet imsemmijin fl-Artikolu 13(1), għandha tiġi riveduta u jekk ikun meħtieġ aġġornata sat-22 ta’ Diċembru 2018 u kull sitt snin minn hemm ’il quddiem.
   2.   Il-mapep ta’ periklu u l-mapep ta’ riskju ta’ għargħar għandhom jiġu riveduti, u jekk ikun meħtieġ aġġornati, sat-22 ta’ Diċembru 2019, u kull sitt snin minn hemm ’il quddiem.
   3.   Il-pjan(ijiet) tal-maniġġar tar-riskju ta’ għargħar għandhom jiġu riveduti u jekk meħtieġ aġġornati, bl-inklużjoni tal-komponenti li hemm fil-parti B ta’ l-Anness, sat-22 ta’ Diċembru 2021 u kull sitt snin minn hemm ’il quddiem.
   4.   L-impatt probabbli ta’ bidla fil-klima fuq l-okkorrenza ta’ l-għargħar għandha titqies fir-reviżjonijiet imsemmijin fil-paragrafi 1 u 3.
   Artikolu 15
   1.   L-Istati Membri għandhom jagħmlu disponibbli għall-Kummissjoni l-valutazzjoni preliminari tar-riskju ta’ għargħar, il-mapep tal-periklu ta’ għargħar, il-mapep tar-riskju ta’ għargħar u l-pjanijiet tal-maniġġar tar-riskju ta’ għargħar imsemmija fl-Artikoli 4, 6 u 7, kif ukoll ir-reviżjoni tagħhom u, fejn applikabbli, l-aġġornamenti tagħhom fi żmien tliet xhur wara d-dati indikati rispettivament fl-Artikoli 4(4), 6(8), 7(5) u 14.
   2.   L-Istati Membri għandhom jinfurmaw lill-Kummissjoni bid-deċiżjonijiet meħudin skond l-Artikolu 13(1), (2) u (3) u jagħmlu disponibbli l-informazzjoni rilevanti dwar dan sad-dati indikati rispettivament fl-Artikoli 4(4), 6(8) u 7(5).
   Artikolu 16
   Sa mhux aktar tard mit-22 ta’ Diċembru 2018, u kull sitt snin minn hemm ’il quddiem il-Kummissjoni għandha tippreżenta lill-Parlament Ewropew u lill-Kunsill rapport dwar l-implimentazzjoni ta’ din id-Direttiva. L-impatt tal-bidla fil-klima għandu jitqies waqt it-tfassil ta’ dan ir-rapport.
   Artikolu 17
   1.   L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa biex ikunu konformi ma’ din id-Direttiva sas-26 ta’ Novembru 2009. Huma għandhom jikkomunikaw minnufih lill-Kummissjoni t-test ta’ dawk id-dispożizzjonijiet.
   Meta Stati Membri jadottaw dawn il-miżuri dawn għandu jkun fihom referenza għal din id-Direttiva jew ikunu akkumpanjati minn tali referenza fl-okkażjoni tal-pubblikazzjoni uffiċjali tagħhom. L-Istati Membri għandhom jistabbilixxu kif għandha ssir tali referenza.
   2.   L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tal-liġi nazzjonali li jadottaw fil-qasam kopert minn din id-Direttiva.
   Artikolu 18
   Din id-Direttiva għandha tidħol fis-seħħ fl-għoxrin jum wara l-pubblikazzjoni tagħha fil-Ġurnal Uffiċjali ta’ l-Unjoni Ewropea.
   Artikolu 19
   Din id-Direttiva hi indirizzata lill-Istati Membri.

      Magħmula fi Strasburgu, 23 ta’ Ottubru 2007.

            Għall-Parlament Ewropew

            Il-President

         H.-G. PÖTTERING

            Mill-Kunsill

            Il-President

         M. LOBO ANTUNES

      (1)  ĠU C 195, 18.8.2006, p. 37.

      (2)  Pożizzjoni tal-Parlament Ewropew tat-13 ta’ Ġunju 2006 (ĠU C 300 E, 9.12.2006, p. 123), Pożizzjoni Komuni tal-Kunsill tat-23 ta’ Novembru 2006 (ĠU C 311 E, 19.12.2006, p. 10) u Pożizzjoni tal-Parlament Ewropew tal-25 ta’ April 2007. Deċiżjoni tal-Kunsill tat-18 ta’ Settembru 2007.

      (3)  ĠU L 327, 22.12.2000, p. 1. Direttiva kif emendata mid-Deċiżjoni Nru 2455/2001/KE (ĠU L 331, 15.12.2001, p. 1).

      (4)  ĠU L 186, 5.8.1995, p. 42.

      (5)  ĠU L 297, 15.11.2001, p. 7.

      (6)  ĠU L 311, 14.11.2002, p. 3.

      (7)  ĠU L 184, 17.7.1999, p. 23. Deċiżjoni kif emendata bid-Deċiżjoni 2006/512/KE (ĠU L 200, 22.7.2006, p. 11).

      (8)  ĠU C 321, 31.12.2003, p. 1.

      (9)  ĠU L 257, 10.10.1996, p. 26. Direttiva kif emendata l-aħħar bir-Regolament (KE) Nru 166/2006 tal-Parlament Ewropew u tal-Kunsill (ĠU L 33, 4.2.2006, p. 1).

      ANNESS
      A.   Pjanijiet għall-maniġġar tar-riskju ta’ għargħar

                  I.

                  Il-komponenti ta’ l-ewwel pjanijiet ta’ maniġġar tar-riskju ta’ għargħar:

                              1.

                              il-konklużjonijiet tal-valutazzjoni preliminari tar-riskju ta’ għargħar kif meħtieġ fil-Kapitolu II fil-forma ta’ mappa sommarja tad-distrett ta’ baċin tax-xmara jew l-unità ta’ maniġġar imsemmija fl-Artikolu 3(2)(b), li tiddelinea ż-żoni identifikati skond l-Artikolu 5(1) li huma s-suġġett ta’ dan il-pjan ta’ maniġġar tar-riskju ta’ għargħar;

                              2.

                              il-mapep tal-periklu ta’ għargħar u l-mapep tar-riskju ta’ għargħar kif imħejjija skond il-Kapitolu III, jew diġà fis-seħħ skond l-Artikolu 13, u l-konklużjonijiet li jistgħu jittieħdu minn dawk il-mapep;

                              3.

                              deskrizzjoni ta’ l-objettivi adatti tal-maniġġar tar-riskju ta’ għargħar, stabbiliti skond l-Artikolu 7(2);

                              4.

                              sommarju tal-miżuri u fl-ordni skond il-prijorità tagħhom li għandhom l-għan li jinkisbu l-objettivi adatti tal-maniġġar tar-riskju ta’ għargħar, inklużi l-miżuri meħudin skond l-Artikolu 7, u l-miżuri marbutin ma’ l-għargħar meħudin skond atti Komunitarji oħrajn, inkluż id-Direttivi tal-Kunsill 85/337/KEE tas-27 ta’ Ġunju 1985 dwar il-valutazzjoni ta’ l-effetti ta’ ċerti proġetti pubbliċi u privati fuq l-ambjent (1), u 96/82/KE tad-9 ta’ Diċembru 1996 dwar il-kontroll ta’ perikli maġġuri ta’ inċidenti li jinvolvu sustanzi perikolużi (2), id-Direttiva 2001/42/KE tal-Parlament Ewropew u tal-Kunsill tas-27 ta’ Ġunju 2001 dwar il-valutazzjoni ta’ l-effetti ta’ ċerti pjanijiet u programmi fuq l-ambjent (3) u d-Direttiva 2000/60/KE;

                              5.

                              meta tkun disponibbli, għal baċini jew sotto-baċini kondiviżi ta’ xmara, deskrizzjoni tal-metodoloġija, iddefinita mill-Istati Membri konċernati, ta’ l-analiżi kost-benefiċċju użata għall-valutazzjoni tal-miżuri b’effetti trans-nazzjonali.

                  II.

                  Deskrizzjoni ta’ l-implimentazzjoni tal-pjan:

                              1.

                              deskrizzjoni tal-prijorità u tal-mod li bih se jiġi ssorveljat il-progress fl-implimentazzjoni tal-pjan;

                              2.

                              sommarju ta’ l-informazzjoni pubblika u l-miżuri/azzjonijiet ta’ konsultazzjoni meħudin;

                              3.

                              lista ta’ awtoritajiet kompetenti u, kif meħtieġ, deskrizzjoni tal-proċess ta’ koordinazzjoni fi ħdan kwalunkwe distrett ta’ baċin tax-xmara internazzjonali u tal-proċess ta’ koordinazzjoni mad-Direttiva 2000/60/KE.

            B.   Il-komponenti ta’ l-aġġornament sussegwenti tal-pjanijiet tal-maniġġar tar-riskju ta’ għargħar:

                  1.

                  kwalunkwe tibdil jew aġġornament minn wara l-pubblikazzjoni tal-verżjoni preċedenti tal-pjan tal-maniġġar tar-riskju ta’ għargħar, inkluż sommarju tar-reviżjonijiet imwettqa f’konformità ma’ l-Artikolu 14;

                  2.

                  valutazzjoni tal-progress li sar lejn il-kisba ta’ l-objettivi msemmijin fl-Artikolu 7(2);

                  3.

                  deskrizzjoni ta’, u spjegazzjoni għal, kwalunkwe miżura prevista fil-verżjoni preċedenti tal-pjan tal-maniġġar tar-riskju ta’ għargħar li kienet ippjanata li titwettaq u li ma saritx;

                  4.

                  deskrizzjoni ta’ kwalunkwe miżura addizzjonali minn wara l-pubblikazzjoni tal-verżjoni preċedenti tal-pjan tal-maniġġar tar-riskju ta’ għargħar.

         (1)  ĠU L 175, 5.7.1985, p. 40. Direttiva kif emendata l-aħħar bid-Direttiva 2003/35/KE tal-Parlament Ewropew u tal-Kunsill (ĠU L 156, 25.6.2003, p. 17).

         (2)  ĠU L 10, 14.1.1997, p. 13. Direttiva kif emendata l-aħħar bid-Direttiva 2003/105/KE tal-Parlament Ewropew u tal-Kunsill (ĠU L 345, 31.12.2003, p. 97).

         (3)  ĠU L 197, 21.7.2001, p. 30.


title: Direttiva tal-Kunsill 92/109/KEE ta’ l-14 ta’ Diċembru 1992 dwar il-manifattura u t-tqegħid fis-suq ta’ ċertu sustanzi użati fil-manifattura illeċita ta’ drogi narkotiċi u sustanzi psikotropiċi.

text:
Avviż Legali Importanti

|

31992L0109

Official Journal L 370 , 19/12/1992 P. 0076 - 0082 Finnish special edition: Chapter 15 Volume 12 P. 0007  Swedish special edition: Chapter 15 Volume 12 P. 0007

		Id-Direttiva tal-Kunsill 92/109/KEEta’ l-14 ta’ Diċembru 1992dwar il-manifattura u t-tqegħid fis-suq ta’ ċertu sustanzi użati fil-manifattura illeċita ta’ drogi narkotiċi u sustanzi psikotropiċi.IL-KUMMISSJONI TAL-KOMUNITAJIET EWROPEJA,Wara li kkunsidrat it-Trattat li jistabbilixxi l-Komunità Ekonomika Ewropea, u b’mod partikolari l-Artikolu 100a tagħha,Wara li kkunsidrat il-proposta mill-Kummissjoni [1],F’kooperazzjoni mal-Parlament Ewropew [2],Wara li kkunsidra l-opinjoni tal-Kumitat Ekonomiku u Soċjali [3],Billi uħud mill-Istati Membri adottaw miżuri biex isegwu l-manifattura u t-tqegħid fis-suq ta’ ċerti sustanzi li jintużaw sikwit fil-manifattura illeċità ta’ drogi narkotiċi u sustanzi psikotropiċi; billi Stati Membri oħra dalwaqt jadottaw miżuri simili għal dawn; billi huwa għalhekk neċessarju li jiġu stabbiliti regoli komuni fuq livell ta’ Komunità qabel ma s-suq intern ikun komplut kemm biex tiġi evitata d-distorsjoni tal-kompetizzjoni f’kummerċ legali u kemm biex jiġi żgurat li ssir applikazzjoni uniformi tar-regoli adottati;Billi fid-19 ta’ Diċembru 1988 fi Vienna kienet twaqqfet Konvenzjoni kontra t-Traffiku Illeċitu ta’ Drogi u Sustanzi Psikotropiċi, hawn taħt imsejħa "Il-Konvenzjoni tan-Nazzjonijiet Uniti"; billi l-Konvenzjoni tan-Nazzjonijiet Uniti tifforma parti mill-kampanja dinjija għall-ġlieda kontra d-drogi; billi l-Komunità pparteċipat fin-negozjati ta’ dik il-Konvenzjoni, fejn uriet ir-rieda politika tagħha biex taħdem fil-limiti tal-kompetenzi tagħha;Billi r-rekwiżiti ta’ l-Artikolu 12 tal-Konvenzjoni tan-Nazzjonijiet Uniti, dwar il-kummerċ illeċitu li jsir minn qabel (i.e. sustanzi li jintużaw ta’ sikwit fil-produzzjoni illeċità ta’ drogi narkotiċi u sustanzi psikotropiċi), jiġu implimentati, sa fejn il-kummerċ bejn il-Komunità u terzi pajjiżi huwa kkonċernat, bir-Regolament tal-Kunsill (KEE) Nru 3677/90 tat-13 ta’ Diċembru 1990 li jistabbilixxi l-miżuri li għandhom jittieħdu biex tiġi skoraġġita d-devjazzjoni ta’ ċerti sustanzi għall-produzzjoni illeċità ta’ drogi narkotiċi u sustanzi psikotropiċi [4];Billi l-Artikolu 12 tal-Konvenzjoni tan-Nazzjonijiet Uniti jisħaq fuq it-twettiq ta’ miżuri adatti biex tiġi sorveljata l-manifattura u d-distribuzzjoni illeċità ta’ dawn is-sustanzi; billi, bid-deċiżjoniet meħuda fil-35 sessjoni tagħha l-Kummissjoni tan-Nazzjonijiet Unit dwar id-Drogi Narkotiċi inkludiet sustanzi oħra fit-tabelli ta’ l-Anness għall-Konvenzjoni; billi dispozizzjonijiet korrispondenti għandhom jiġu stabbiliti f’din id-Direttiva biex jiġu magħrufa każijiet possibbli ta’ devjazzjoni illeċità ta’ drogi fil-Komunità jew biex tiġġieled kontra l-importazzjoni bi frodi fil-Komunità, u biex jiġi żgurat li regoli komuni ta’ sorveljanza jkunu applikati fis-suq tal-Komunità;Billi d-dispozizzjonijiet ta’ l-Artikolu 12 tal-Konvenzjoni tan-Nazzjonijiet Uniti huma bbażati fuq sistema ta’ sorveljanza tal-kummerċ tas-sustanzi in kwistjoni; billi ħafna mill-kummerċ ta’ dawn is-sustanzi huwa leċitu; billi d-dokumentazzjoni u l-ittikkettjar ta’ konsenji ta’ dawn is-sustanzi għandhom ikunu suffiċjentement espliċiti; billi huwa bil-wisq aktar importanti, waqt li l-awtoritajiet kompetenti jkollhom l-mezzi neċessarji ta’ azzjoni, biex jiġu żviluppati mekkaniżmi fi ħdan l-ispirtu tal-Konvenzjoni tan-Nazzjoniet Uniti, liema mekkaniżmi jkunu bbażati fuq il-ko-operazzjoni mill-qrib mal-operaturi ikkonċernati u fuq l-iżvilupp ta’ ġabra, bidla u esplojtazzjoni ta’ għarfien;Billi, minħabba l-fatt li mudelli ta’ devjazzjoni qed jinbidlu regolarment, huwa kkunsidrat fuq livell internazzjonali li l-proċeduri pprovduti fl-Artikolu 12 tal-Konvenzjoni tan-Nazzjonijiet Uniti għandhom jissaħħu biex id-devjazzjoni tas-sustanzi kkonċernati tiġi miġġielda b’mod effettiv;Billi l-Kummissjoni u seba’ Stati Membri pparteċipaw fix-xogħol tat-Task Force dwar Azzjoni Kemikali li kienet ġiet stabbilità fis-Summit Ekonomiku tal-G7 fi Houston nhar l-10 ta’ Lulju 1990 biex jiġu żviluppati proċeduri effettivi li ma jħallux id-devjazzjoni ta’ kemikali preliminari u essenzjali biex jintużaw fil-manifattura ta’ drogi illeċiti; billi matul dan ix-xogħol kien hemm koordinament fuq livell ta’ Komunità u konsultazzjoni mill-qrib mar-rappreżentanti tal-kummerċ u l-industrija;Billi r-Rapport Finali tat-Task Force dwar Azzjoni Kemikali kienet ġiet approvata mis-Summit Ekonomiku tal-G7 fi Houston nhar il-15 ta’ Lulju 1991;Billi dan ir-Rapport Finali, waqt li jagħraf il-Konvenzjoni tan-Nazzjonijiet Uniti bħala l-istrument bażiku ta’ kooperazzjoni internazzjonali fejn jikkonċerna d-devjazzjoni ta’ materjal kemikali, għandu numru ta’ rakkomandazzjonijiet biex jiġu msaħħa miżuri nazzjonali u internazzjonali fuq il-bażi ta’ dik il-Konvenzjoni;Billi għandu jkun żgurat li l-manifattura u l-użu tas-sustanzi skedati fil-Kategorija 1 ta’ l-Anness I għal din id-Direttiva għandhom ikunu suġġetti għal pussess ta’ liċenza; billi l-forniment ta’ sustanzi bħal dawn għandu jkun ukoll awtorizzat biss lil persuni, li lilhom ikun se jsir il-forniment ta’ dawn is-sustanzi, li jkunu awtorizzati speċifikament, kemm ġeneralment jew individwalment, biex isir lilhom il-forniment, ikollhom fil-pussess tagħhom jew jużaw dawn is-sustanzi;Billi għandhom isiru miżuri biex tiġi stabbilità kooperazzjoni mill-qrib mal-operaturi kkonċernati biex dawn ta’ l-aħħar jinnotifikaw lill-awtoritajiet kompetenti b’transazzjonijiet suspettużi;Billi huwa importanti li jiġi stabbilit makkinarju għal kooperazzjoni amministrattiva; billi huwa mixtieq f’din ir-rabta li l-awtoritajiet kompetenti fil-Komunità jibbażaw l-azzjonijiet tagħhom fuq ir-Regolament tal-Kunsill (KEE) Nru 1468/81 tad-19 ta’ Mejju 1981 dwar assistenza reċiproka bejn l-awtroritajiet amministrattivi ta’ l-Istati Membri u l-kooperazzjoni bejn dawn ta’ l-aħħar u l-Kummissjoni biex tiġi żgurata l-applikazzjoni korretta tal-liġi tad-dwana u affarijiet agrikoli [5]; billi attenzjoni speċjali għandha tingħata lill-kunfidenzjalità ta’ l-informazzjoni riċevuta jew mibdula;Billi kull Stat Membru għandu jintroduċi penali li jiskoraġġixxu kemm jista’ jkun il-ksur tad-dispozizzjonijiet stabbiliti fl-implimentazzjoni ta’ din id-Direttiva,ADOTTA DIN ID-DIRETTIVA:TITOLU IĠeneraliArtikolu 11. L-għan ta’ din id-Direttiva huwa li jistabbilixxi sorveljanza intra-Komunitarja ta’ ċertu sustanzi li jintużaw ta’ sikwit fil-manifattura illeċità ta’ drogi narkotiċi u sustanzi psikotropiċi, bil-għan li ma tħallix id-devjazzjoni ta’ sustanzi bħal dawn.2. Għall-għanijiet ta’ din id-Direttiva:(a) "sustanzi skedati" jfisser kwalunkwe sustanza speċifikata fl-Anness I, li jinkludi taħlitiet li għandhom waħda minn dawn is-sustanzi jew aktar. Din teskludi prodotti mediċinali jew oħrajn li għandhom fihom sustanzi skedati li huma magħmula b’tali mod li sustanzi bħal dawn la jistgħu jintużaw faċilment u lanqas jiġu estrattati permezz ta’ ċertu mezzi;(b) "it-tqegħid fis-suq" ifisser kull konsenja ta sustanzi skedati, bi ħlas jew bla ħlas lil terzi partijiet, maħduma fil-Komunità jew li jitpoġġew fi-ċirkulazzjoni b’xejn fil-Komunità;(ċ) "operatur" ifisser kull persuna naturali jew legali impenjata fil-produzzjoni, l-ipproċessar, il-kummerċ u d-distribuzzjoni ta’ sustanzi skedati fil-Komunità, jew li huma involuti f’ħidmiet oħra relatati, bħalma huma s-senserija u l-ħażna ta’ sustanzi skedati;(d) "Il-Bord Internazzjonali tal-Kontroll Narkotiku" ifisser il-Bord stabbilit mill-Konvenzjoni Waħdanija dwar Drogi Narkotiċi fl-1961, u emendata bil-Protokoll tal-1972.TITOLU IISORVELJANZA FUQ IT-TQEGĦID FIS-SUQArtikolu 2Dokumentazzjoni u ttikkettjarKull Stat Membru għandu jieħu l-miżuri neċessarji biex jiżgura li t-tqegħid fis-suq ta’ sustanzi skedati jkun suġġett għal dawn il-kondizzjonijiet li ġejjin:1. it-transazzjonijiet kollha li jwasslu għat-tqegħid fis-suq ta’ sustanzi skedati fil-kategoriji 1 u 2 ta’ l-Anness I għandhom ikunu dokumentati sew;(a) b’mod partikolari, id-dokumenti kummerċjali bħal fatturi, dawk tal-merkanzija, dokumenti amministrattivi, dokumenti tat-trasport u dawk tat-trasbord għandhom ikollhom informazzjoni suffiċjenti li twassal biex jiġu identifikati:- l-isem tas-sustanza skedata hekk kif murija fil-kategoriji 1 u 2 ta’ l-Anness I,- il-kwantità u l-piż tas-sustanza skedata u, meta din tkun tikkonsisti minn taħlita, il-kwantità u l-piż tat-taħlita kif ukoll il-kwantità u l-piż jew il-perċentwali ta’ kull sustanza jew sustanzi speċifikati fil-kategoriji 1 u 2 ta’ l-Anness li jiffurmaw parti mit-taħlita,- l-isem u l-indirizz ta’ min iforni, tad-distributuri u ta’ għand min jirċievi l-konsenja;(b) barra minn hekk, id-dokumentazzjoni għandha jkollha wkoll dikjarazzjoni mill-klijent li turi l-użu speċifiku tas-sustanzi. Ir-regoli dettaljati dwar it-twettiq ta’ din id-disposizzjoni għandha ssir f’konformità mal-proċedura stabbilità fl-Artikolu 10 (2). Meta dawn ir-regoli dettaljati jiġu eżaminati, għandha ssir kunsiderazzjoni dwar il-possibilità li klijent regolari li jakkwista mingħand min iforni sustanzi skedati fil-kategorija 2 ta’ l-Anness I jagħmel dikjarazzjoni li tkopri t-transazzjonijiet kollha marbuta ma’ dik is-sustanza li jkunu saru f’sena sħiħa;2. iżda, l-obbligazzjonijiet skond il-paragrafu 1 m’għandhomx japplikaw għal transazzjonijiet li jikkonċernaw sustanzi skedati fil-kategorija 2 ta’ l-Anness I, fejn il-kwantitajiet involuti ma jeċċedux dawk indikati fl-Anness II;3. l-operaturi għandhom jiżguraw li jitwaħħlu t-tikketti fuq dawk is-sustanzi skedati fil-kategoriji 1 u 2 ta’ l-Anness I qabel ma dawn jitpoġġew fis-suq. Dawn it-tikketti għandhom juru l-ismijiet tas-sustanzi kif muri fl-Anness I. L-operaturi jistgħu wkoll iwaħħlu it-tikketti tradizzjonali tagħhom;4. l-operaturi għandhom iżommu tagħrif dettaljat dwar l-attivitajiet kollha tagħhom, hekk kif inhu mitlub minnhom biex jikkonformaw mal-obbligazzjoniet tagħhom taħt il-paragrafu 1;5. id-dokumenti msemmija fil-paragrafi 1 u 4 għandhom jinżammu għal perjodu ta’ mhux anqas minn tliet snin mit-tmiem tas-sena kalendarja li fiha tkun saret l-operazzjoni msemmija fil-paragrafu 1, u dawn iridu jkunu disponibbli mill-ewwel biex, meta jkunu mitluba, ikuni jistgħu jiġu eżaminati mill-awtoritajiet kompetenti.Artikolu 3Kull Stat Membru għandu jistabbilixxi l-awtorità jew awtoritajiet kompetenti tiegħu li jkunu responsabbli biex jiżguraw li tkun mħarsa l-applikazzjoni ta’ din id-Direttiva.Dan għandu jinforma lill-Kummissjoni dwar l-awtorità jew awtoritajiet kompetenti li jkunu ġew stabbiliti.Artikolu 4Sustanzi skedati fil-Kategoriji 1 u 2 ta’ l-Anness I1. L-Istati Membri kollha għandhom jieħdu l-miżuri neċessarji biex jiżguraw li l-manifattura u t-tqegħid fis-suq fil-Komunità ta’ sustanzi skedati fil-kategorija 1 ta’ l-Anness I ikunu suġġetti għal liċenza li tingħata mill-awtoritajiet kompetenti.2. Waqt li tikkunsidra jekk tinħariġx liċenza, l-awtoritajiet kompetenti għandhom iqisu b’mod partikolari l-kompetenza u l-integrità ta’ l-applikant.L-awtoritajiet kompetenti jistgħu jissospendu jew jirrevokaw il-liċenza kull meta jkun hemm raġunijiet serji li min hu liċenzjat jew m’għadux aktar adattat u xieraq li jkollu liċenzja, jew li l-kondizzjonijiet li taħthom tkun ħarġet il-liċenza m’għadhomx aktar mwettqa.3. L-Istati Membri għandhom jieħdu l-miżuri neċessarji kollha biex jiżguraw li kull operatur li għandu l-liċenza msemmija fil-paragrafu 1, għandhom ifornu s-sustanzi skedati fil-kategorija 1 ta’ l-Anness I lil dawk il-persuni biss li huma awtorizzati speċifikament, kemm ġeneralment jew individwalment, jew biex ikunu fornuti, jew ikollhom fiż-żamma tagħhom, jew inkella jużaw dawn is-sustanzi.4. L-operaturi li għandhom x’jaqsmu mal-manifattura jew it-tqegħid fis-suq tas-sustanzi skedati fil-kategorija 2 ta’ l-Anness I għandhom ikunu mitluba biex jirreġistraw u jaġġornaw lill-awtoritajiet kompetenti bl-indirizzi tal-bini li minnu huma jipproduċu jew jikkumerċjaw dawn is-sustanzi.Artikolu 5KooperazzjoniL-Istati Membri għandhom jieħdu l-miżuri neċessarji kollha biex jistabbilixxu kooperazzjoni mill-qrib bejn l-awtoritajiet kompetenti u l-operaturi, sabiex l-operaturi:- javżaw immedjatament lill-awtoritajiet kompetenti dwar kull ċirkustanza, bħalma huma ordnijiet mhux tas-soltu jew transazzjonijiet ta’ sustanzi skedati, li jissuġġerixxu li dawn is-sustanzi li jkunu se jitpoġġew fis-suq jew inkella manufatturati, skond il-każ, jistgħu jiġu iddevjati għall-produzzjoni illeċità ta’ drogi narkotiċi jew sustanzi psikotropiċi,- jipprovdu lill-awtoritajiet kompetenti b’informazzjoni fil-qosor fuq it-transazzjonijiet tagħhom li jinvolvu sustanzi skedati, skond kif ikun meħtieġ mill-awtoritajiet kompetenti.TITOLI IIIMIŻURI TA’ KONTROLLArtikolu 6Il-poteri ta’ l-awtoritajiet kompetenti1. Biex jiżgura l-applikazzjoni tajba ta’ l-Artikoli 2 u 4, kull Stat Membru għandu jadotta, fil-qafas tal-liġi nazzjonali tiegħu, il-miżuri neċessarji biex l-awtoritajiet kompetenti:(a) jakkwistaw informazzjoni dwar ordnijiet għal sustanzi skedati jew operazzjonijiet li jinvolvu sustanzi skedati;(b) ikunu jistgħu jidħlu fil-bini tan-negozju ta’ l-operaturi biex jakkwistaw evidenza dwar irregolaritajiet.TITOLU IVKOOPERAZZJONI AMMINISTRATTIVAArtikolu 7Għall-għanijiet biex tiġi applikata din id-Direttiva, u mingħajr preġudizzju għall-Artikolu 10, id-dispozizzjonijiet tar-Regolament (KEE) Nru 1468/81, u b’mod partikolari dawk fuq il-kunfidenzjalità, għandhom japplikaw mutatis mutandis. Kull Stat Membru għandu jinforma lill-Istati Membri l-oħra u lill-Kummissjoni bl-ismijiet ta’ l-awtoritajiet kompetenti appuntati biex iservu bħala korrispondenti skond kif mitlub mill-Artikolu 2 (2) ta’ dak ir-Regolament.TITOLU VDISPOZIZZJONIJIET FINALIArtikolu 8Kull Stat Membru għandu jistabbilixxi penali li għandhom jiġu applikati meta jsir xi ksur tad-disposizzjonijiet adottati fl-implimentazzjoni ta’ din id-Direttiva, Il-penali għandhom ikunu suffiċjenti biżżejjed biex jippromwovu l-konformità ma’ dawn id-disposizzjonijiet.Artikolu 91. Biex jippermettu l-aġġustamenti neċessarji għall-arranġamenti ta’ sorveljanza ta’ sustanzi skedati, ta’ kull sena l-awtoritajiet kompetenti f’kull Stat Membru għandhom jgħaddu lill-Kummissjoni l-informazzjoni rilevanti kollha dwar l-implimentazzjoni tal-miżuri ta’ sorveljanza stabbiliti f’din id-Direttiva, b’mod partikolari fejn jidħlu sustanzi wżati għall-manufattura illeċità ta’ drogi narkotiċi jew sustanzi psikotropiċi, metodi ta’ devjazzjoni u manufattura illeċita.2. Fuq il-bażi tat-tagħrif mgħoddi skond il-paragrafu 1, il-Kummissjoni għandha, skond l-Artikolu 12(12) tal-Konvenzjoni tan-Nazzjonijiet Uniti u f’konsultazzjoni mal-Istati Membri, tagħmel rapport annwali li għandu jiġi sottomess lill-Bord Internazzjonali tal-Kontroll Narkotiku.Artikolu 101. Il-Kummissjoni għandha tkun mgħejjuna mill-Kumitat stabbilit skond l-Artikolu 10 tar-Regolament (KEE) Nru 3677/90. Il-Kumitat għandu jeżamina kull ħaġa marbuta mall-applikazzjoni ta’ din id-Direttiva li tkun tqajmet mill-president tiegħu, jew fuq l-inizjattiva personali tiegħu jew inkella fuq it-talba ta’ rappreżentant ta’ xi Stat Membru.2. Ir-rappreżentant tal-Kummissjoni għandu jissottometti lill-Kumitat abozz tal-miżuri li jkunu se jittieħdu. Il-Kumitat għandu jibgħat l-opinjoni tiegħu fuq l-abbozz f’perjodu ta’ żmien li l-president jista’ jistabbilixxi skond l-urġenza tal-ħaġa. L-opinjoni għandha tinbagħat bil-maġġoranza stabbilità fl-Artikolu 148 (2) tat-Trattat, fil-każ ta’ deċiżjonijiet li l-Kunsill ikun mitlub jadotta fuq proposta mill-Kummissjoni. Il-voti ta’ l-Istati Membri fi ħdan il-Kumitat għandhom jitqiesu skond kif stabbilit f’dak l-Artikolu. Il-president ma jkollux dritt għall-vot.Il-Kummissjoni għandha tagħmel miżuri li jkunu japplikaw immedjatament. Iżda, jekk dawn il-miżuri ma jkunux f’konformità mal-opinjoni tal-Kumitat, dawn għandhom jiġu kkomunikati mill-ewwel mill-Kummissjoni lill-Kunsill. F’dik l-eventwalità, il-Kummissjoni għandha tiddeferixxi l-applikazzjoni tal-miżuri deċiżi minnha għal tliet xhur oħra mid-data tal-komunikazzjoni.Il-Kunsill, li jaħdem fuq il-bażi ta’ maġġoranza kwalifikata, jista’ jieħu deċiżjoni differenti matul il-perjodu msemmi fil-paragrafu ta’ qabel.3. Il-proċeduri stabbiliti fil-paragrafu 2 għandhom jiġu segwiti għal:(a) id-determinazzjoni, fejn meħtieġ, tal-kondizzjonijiet relatati mad-dokumentazzjoni u l-ittikkettjar ta’ taħlit u prodotti magħmula minn sustanzi skedati fil-kategorija 2 ta’ l-Anness I, hekk kif stabbilit fl-Artikolu 2;(b) l-emenda ta’ l-Annessi għal din id-Direttiva, f’każijiet fejn it-tabelli ta’ l-Anness għal-Konvenzjoni tan-Nazzjonijiet Uniti jkunu emendati;(ċ) l-emeda tat-thresholds speċifikata fl-Anness II.Artikolu 111. L-Istati Membri għandhom iwettqu l-liġijiet, ir-regoli u l-proviżjonijiet amministrattivi neċessarji biex jikkonformaw ruħhom mal-Artikoli 7 u 10 qabel l-1 ta’ Jannar 1993, u ma’ l-Artikoli l-oħra qabel l-1 ta’ Lulju 1993. Huma għandhom jinfurmaw mill-ewwel lill-Kummissjoni dwar dan.Meta l-Istati Membri japplikaw dawn il-miżuri, dawn għandhom ikollhom referenza għal din id-Direttiva jew inkella jkunu akkumpanjati b’tali referenza fl-okkażjoni tal-pubblikazzjoni uffiċjali tagħhom. Il-metodi ta’ kif issir referenza bħal din għandha tkun stabbilità mill-Istati Membri.2. L-Istati Membri għandhom jinfurmaw lill-Kummissjoni dwar id-disposizzjoniet ewlenin tal-liġi nazzjonali li huma jadottaw fil-qasam kontrollat minn din id-Direttiva. Il-Kummissjoni għandha tinforma lill-Istati Membri l-oħra dwar dan.Artikolu 12Din id-Direttiva hija indirizzata lill-Istati Membri.Magħmul fi Brussell, fl-14 ta’ Diċembru 1992.Għall-KunsillIl-PresidentN. Lamont[1] ĠU C 21, tad-29. 1. 1991, p. 17.[2] ĠU C 25, tat-13. 5. 1992, p. 195; u d-Deċiżjoni tat-18 ta’ Novembru 1992 (għadha ma ġietx ippubblikata fil-Ġurnal Uffiċjali).[3] ĠU C 159, tas-17. 6. 1991, p. 58.[4] ĠU L 57, ta' l-20. 12. 1990, p. 1. Regolament li ġie emendat bir-Regolament (KEE) Nru 900/92 (ĠU L 96, ta' l-10. 4. 1992, p. 1).[5] ĠU L 44, tat-2. 6. 1981, p. 1. Regolament li ġie emendat bir-Regolament (KEE) Nru 945/87 (ĠU L 90, tat-2. 4. 1987, p. 3).--------------------------------------------------ANNESS IKATEGORIJA 1Is-salts tas-sustanzi mniżżla f’din il-kategorija kull meta l-eżistenza ta’ salts bħal dawn tkun possibbli.Sustanza | Kodiċi NM |Ephedrine | 29394010 |Ergometrine | 29396010 |Ergotamine | 29396030 |Lysergic acid. | 29396050 |1-phenyl-2-propanone | 29143010 |Pseudoephedrine | 29394030 |N-acetylanthranilic acid | 29242950 |3,4 methylenedloxyphenyl propan-2-one | 29329077 |KATEGORIJA 2Is-salts tas-sustanzi mniżżla f’din il-kategorija kull meta l-eżistenza ta’ sustanzi bħal dawn tkun possibbli.Sustanza | Kodiċi NM |Acetic anthydride | 29152400 |Anthranilic acid | ex29224990 |Phenylacetic acid | 29163300 |Piperidine | 29333930 |Isosafrole (cis + trans) | 29329073 |Piperonal | 29329075 |Safrole | 29329071 |KATEGORIJA 3Sustanza | Kodiċi NM |Acetone | 29141100 |Ethyl ether | 29091100 |Methyl ethyl ketone (MEK) | 29141200 |Tolouene | 290 230 10/90 |Potassium permanganate | 28416010 |Sulphuric acid | 28070010 |Hydrochloric acid | 28061000 |--------------------------------------------------ANNESS IISustanza | Għatba |Acetic anhydride | 20 l |Anthranilic acid u s-salts tiegħu | 1 kg |Phenylacteic acid u s-salts tiegħu | 1 kg |Piperidine u s-salts tiegħu | 0,5 kg |Isosafrole (cis + trans) | 0 |Piperonal | 0 |Safrole | 0 |--------------------------------------------------


title: Id-Direttiva tal-Kunsill tas-27 ta’ Lulju 1976 dwar il-approssimazzjoni tal-liġijiet ta’ l-Istati Membri li għandhom x’jaqsmu ma’ meters ta’ l-alkoħol u hydrometers ta’ l-alkoħol

text:
Avviż Legali Importanti

|

31976L0765

Official Journal L 262 , 27/09/1976 P. 0143 - 0148 Finnish special edition: Chapter 13 Volume 5 P. 0172  Greek special edition: Chapter 13 Volume 4 P. 0117  Swedish special edition: Chapter 13 Volume 5 P. 0172  Spanish special edition: Chapter 13 Volume 5 P. 0182  Portuguese special edition Chapter 13 Volume 5 P. 0182

		Id-Direttiva tal-Kunsilltas-27 ta’ Lulju 1976dwar il-approssimazzjoni tal-liġijiet ta’ l-Istati Membri li għandhom x’jaqsmu ma’ meters ta’ l-alkoħol u hydrometers ta’ l-alkoħol(76/765/KEE)IL-KUNSILL TAL-KOMUNITÀJIET EWROPEJWara li kkunsidra t-Trattat li jistabbilixxi il-Komunità Ekonomika Ewropea, u partikolarment l-Artikolu 100 tiegħu,Wara li kkunsidra l-proposta mill-Kummissjoni,Wara li kkunsidra l-opinjoni tal-Parlament Ewropew [1],Wara li kkunsidra l-opinjoni tal-Kumitat Ekonomiku u Soċjali [2],Filwaqt li fl-Istati Membri d-definizzjoni, disinn u proċeduri għall-approvazzjoni u prova ta’ meters ta’ l-alkoħol u hydrometers ta’ l-alkoħol huma s-suġġett ta’ dispożizzjonijiet obbligatorji li huma differenti minn Stat Membru għall-ieħor u b’hekk ifixklu l-moviment u l-kummerċ ta’ dawn l-istrumenti ġewwa l-Komunità; filwaqt li għalhekk hemm bżonn li jkunu approssimati dawn id-dispożizzjonijiet;Filwaqt li l-armonizzazzjoni tal-liġijiet, regolamenti u proċeduri amministrattivi li għandhom x’jaqsmu ma’ dawn l-istrumenti hi essenzjali wkoll bħala qbil ma’ dispożizzjonijiet eżistenti li għandhom x’jaqsmu mal-metodu li bih tkun stabbilita s-saħħa alkoħolika mir-riżultat ta’ kejl meħud, sabiex jitneħħa kull riskju ta’ ambigwità jew kwistjoni fuq ir-riżultati ta’ tali kejl;Filwaqt li d-Direttiva tal-Kunsill 71/316/KEE tas-26 ta’ Lulju 1971 dwar l-approssimazzjoni tal-liġijiet ta’ Stati Membri li għandhom x’jaqsmu ma’ dispożizzjonijiet komuni kemm għal strumenti ta’ kejl u kemm metodi ta’ kontroll metroloġiku [3] stabbiliet il-proċeduri ta’ l-approvazzjoni tal-mudell tal-KEE u ta’ verifikazzjoni inizjali tal-KEE; filwaqt li bi qbil ma’ dik id-Direttiva hemm bżonn li jkunu stabbiliti l-ħtiġiet tekniċi li d-disinn u funzjonament ta’ meters ta’ l-alkoħol u hydrometers ta’ l-alkoħol għandhom jissodisfaw sabiex ikunu impurtati, imqiegħda fis-suq u wżati liberament wara li jkunu għaddew mill-ispezzjonijiet meħtieġa u wara li jkunu ġew provduti bil-marki u sinjali meħtieġa;Filwaqt li, fir-risoluzzjoni tiegħu tas-17 ta’ Diċembru 1973 [4] dwar politika industrijali, il-Kunsill stieden lill-Kummissjoni sabiex tgħaddilu qabel l-1 ta’ Diċembru 1974 proposta għal Direttiva dwar meters ta’ l-alkoħol u hydrometers ta’ l-alkoħol,ADOTTA DIN ID-DIRETTIVA:Artikolu 1Din id-Direttiva tiddefinixxi l-karatteristiċi ta’ dwar meters ta’ l-alkoħol u hydrometers ta’ l-alkoħol wżati sabiex jistabbilixxu s-saħħa alkoħolika ta’ taħlitiet ta’ ilma u ethanol.Artikolu 2Dawn il-meters ta’ l-alkoħol u hydrometers ta’ l-alkoħol li jistgħu jġibu l-marki u sinjali tal-KEE huma deskritti fl-Anness.Tali strumenti għandhom ikunu soġġetti għal approvazzjoni ta’ mudell ta’ KEE u għandhom ikunu sottomessi għal verifikazzjoni inizjali tal-KEE.Artikolu 3L-ebda Stat Membru ma jista’ jirrifjuta, jipprojbixxi jew jirrestrinġi t-tqegħid fis-suq jew l-użu ta’ kwalunkwe alcoholometer jew idrometru alkoħol li jġib is-sinjal ta’ approvazzjoni ta’ mudell tal-KEE jew il-marka ta’ verifikazzjoni tal-KEE fuq il-bażi tal-karatteristiċi metroloġiċi tagħhom.Artikolu 41. Stati Membri għandhom jadottaw u jippubblikaw fi perjodu ta’ 24 xahar mid-data ta’ notifika ta’ din id-Direttiva il-miżuri meħtieġa sabiex jikkonformaw ma’ din id-Direttiva u għandhom jinfurmaw ma’ l-ewwel lill-Kummissjoni b’dan.Għandhom japplikaw dawn il-miżuri mhux aktar tard mill-1 ta’ Jannar 1980.2. Stati Membri għandhom jinfurmaw lill-Kummissjoni bit-test tad-dispożizzjonijiet prinċipali tal-liġi nazzjonali li huma jadottaw fil-qasam kopert b’din id-Direttiva.Artikolu 5Din id-Direttiva hi indirizzata lill-Istati Membri.Magħmula fi Brussel, fis-27 ta’ Lulju 1976.Għall-KunsillIl-PresidentM. van der Stoel[1] ĠU Ċ 76, 7.4.1975, p. 39[2] ĠU Ċ 248, 29.10.1975, p. 22[3] ĠU L 202, 6.9.1971, p. 1[4] ĠU Ċ 117, 31.12.1973, p. 1--------------------------------------------------ANNESSMETERSTA’ L-ALKOĦOL UHYDROMETERSTA’ L-ALKOĦOL1. DEFINIZZJONI TA’ L-ISTRUMENTI1.1. Meters ta’ l-alkoħol huma strumenti tal-ħġieġ li juru:- is-saħħa alkoħolika skond il-massa, jew- is-saħħa alkoħolika skond il-volum,ta’ taħlita ta’ ilma u ethanol.Huma deskritti bħala jew meters ta’ l-alkoħol tal-massa jew meters ta’ l-alkoħol tal-volum, jiddependi fuq x’inhu mkejjel.Idrometri ta’ l-alkoħol huma strumenti tal-ħġieġ maħsuba sabiex titkejjel id-densità tat-taħlita ta’ ilma u ethanol.1.2. L-istrumenti mfissra f’din id-Direttiva huma ggradwati f’temperatura ta’ referenza ta’ 20 ºĊ, bi qbil mal-valuri li jidhru fil-listi internazzjonali ta’ alkoħol ippubblikati mill-Organizazzjoni Internazzjonali ta’ Metroloġija Legali.1.3. Huma ggradwati għal kejl magħmul fil-wiċċ orrizontali liberu tal-likwidu.2. DESKRIZZJONI TA’ L-ISTRUMENTI2.1. Meters ta’ l-alkoħol u hydrometers ta’ l-alkoħol huma strumenti tal-ħġieġ, li jikkonsistu minn:- forma ċilindrika, li l-qiegħ tagħha jkun f’forma ta’ kon jew ta’ emisferu sabiex ma żżommx bżieżaq ta’ l-arja fiha,- għonq ċilindriku vojt minn ġewwa mwaħħal mal-parti ta’ fuq tal-parti prinċipali; bit-tarf ta’ fuq magħluq.2.2. Il-wiċċ kollu minn barra ta’ kull strument għandu jkun simmetriku madwar il-fus prinċipali tiegħu.Il-cross-section ma għandha turi ebda bidla f’daqqa.2.3. Il-parti ta’ isfel tal-parti prinċipali għandu jkun fiha l-materjal tat-tagħbija, li l-għan tiegħu jkun li jaġġusta l-massa ta’ l-istrument.2.4. L-għonq għandu jkollu skala mmarkata fuq support ċilindriku mwaħħal sew ma’ ġewwa ta’ l-għonq.3. PRINĊIPJI TA’ KOSTRUZZJONI3.1. Il-ħġieġ użat sabiex isiru l-istrumenti għandu jkun trasparenti u mingħajr difetti li jistgħu ifixklu l-qari ta’ kejl fuq l-iskala.Il-ħġieġ għandu jkollu ko-effiċjent ta’ espansjoni kubika ta’ (25 ± 2) 10-6 ºĊ-1.3.2. Il-materjal tat-tagħbija għandu jkun imwaħħal mal-qiegħ ta’ l-istrument. Wara li l-istrument armat ikun inżamm f’pożizzjoni orizzontali għal siegħa fi 80 ºĊ u wara mkessaħ f’dik il-pożizzjoni, għandu jżomm fil-wiċċ bil-fus vertikali għal inqas minn 1 grad 30 minuta.4. SKALA4.1. L-ebda strument ma għandu jkollu aktar minn skala waħda tat-tip imsemmija f’4.5 jew 4.6.4.2. L-iskala u l-iskrizzjonjiet għandhom ikunu mmarkati fuq support li jkollu wiċċ lixx u matt.Dan is-support għandu jinżamm sew fil-post fil-għonq u għandhom ikunu pprovduti marki ta’ referenza sabiex kwalunkwe tħarrik ta’ l-iskala u tas-support tagħha f’dak li għandu x’jaqsam ma’ l-għonq ikun jidher.Is-support, l-iskala u l-iskrizzjonijiet ma għandhom juru l-ebda traċċa ta’ distorsjoni, nuqqas ta’ kulur jew ħruq meta jkunu miżmuma f’70 ºĊ għal 24 siegħa.4.3. Il-marki ta’ l-iskala għandhom ikunu:- posizzjonati fi pjanijiet perpendikolari għall-fus ta’ l-istrument,- suwed [1] u mmarkati b’mod ċar u li ma jitħassrux,- irqaq, distinti u ta’ ħxuna uniformi mhux iktar minn 0·2 mm.4.4. It-tul tal-linji l-qosra fuq l-iskala għandu jkun ta’ l-inqas kwint, dak tal-linji medji ta’ l-inqas terz u dak tal-linji t-twal ta’ l-inqas nofs iċ-ċirkonferenza ta’ l-għonq.4.5. Meters ta’ l- alkoħol għandu jkollhom skali nominali ggradwati b’ % tal-massa jew b’ % ta’ volum ta’ alkoħol.Għandhom ikopru firxa ta’ mhux aktar minn 10 % ta’ alkoħol skond il-volum jew skond il-massa.L-intervall ta’ l-iskala għandu jkun 0·1 %.Kull skala għandha tinkludi minn ħamsa sa 10 intervalli ta’ skala addizzjonali ‘l fuq mill-limiti nominali ta’ fuq u ta’ isfel tagħha.4.6. L-iskali nominali ta’ idrometri ta’ l-alkoħol għandhom ikunu ggradwati f’kilogrammi għal kull metru kubu. Għandhom ikopru firxa ta’ mhux aktar minn 20 kg/m3.L-intervall ta’ l-iskala għandu jkun 0·2 kg/m3.Kull skala għandha tinkludi minn ħamsa sa 10 intervalli ta’ skala addizzjonali ‘l fuq mil-limiti nominali ta’ fuq u ta’ isfel tagħha. Iżda, l-iskala ma għandhiex testendi ‘l hinn minn 1000 kg/m3.5. GRADWAZZJONI U NNUMERAR5.1. Fuq meters ta’ l-alkoħol, kull l-10 marka ta’ l-iskala, meta tgħodd minn tarf wieħed ta’ l-iskala nominali għandha tkun linja twila. Għandu jkun hemm linja medja bejn kull par ta’ linji twal suċċessivi u erba’ linji qosra bejn kull linja twila u l-eqreb linja medja.Il-linji t-twal biss għandhom ikunu nnumerati.5.2. Fuq hydrometers ta’ l-alkoħol, kull ħames linja, meta tgħodd minn tarf wieħed ta’ l-iskala nominali għandha tkun linja twila. Għandu jkun hemm erba’ linji qosra bejn żewġ linji twal konsekuttivi.Il-ħames jew l-10 linji biss għandhom ikunu nnumerati.5.3. Il-linji li juru l-limiti ta’ l-iskala nominali għandhom juru l-figuri sħaħ. Fuq hydrometers ta’ l-alkoħol in-numri l-oħra jistgħu jkunu mqassra.6. KLASSIFIKAZZJONI U DIMENSJONIJIET PRINĊIPALI TA’ STRUMENTI6.1. L-istrumenti għandhom ikunu ta’ waħda mill-klassijiet segwenti ta’ korrettezza:Klassi I : L-ispazjar medju minimu ta’ l-iskala għandu jkun 1·5 mm.Strumenti f’din il-klassi ma għandhomx jinkorporaw termometru.Klassi II : L-ispazjar medju minimu ta’ l-iskala għandu jkun 1·05 mm.Strumenti f’din il-klassi jistgħu jinkorporaw termometru.Klassi III : L-ispazjar medju minimu ta’ l-iskala għandu jkun 0·85 mm.Strumenti f’din il-klassi jistgħu jinkorporaw termometru.6.2. Id-dijametru minn barra tal-parti prinċipali ta’ kwalunkwe strument għandu jkun bejn 19 u 40 mm.Id-dijametru minn barra ta’ l-għonq għandu jkun ta’ l-inqas 3 mm għal strumenti ta’ Klassi I u Klassi II u ta’ l-inqas 2·5 mm għal strumenti ta’ Klassi III. L-għonq għandu jestendi għal mill-inqas 15 mm ‘l fuq mill-aktar marka għolja ta’ l-iskala.Lil hinn mill-medda ta’ l-iskala nominali il-linji ta’ l-iskala jistgħu ikunu ta’ kulur differenti. Il-cross-section ta’ l-għonq għandha tkun uniformi għal mill-anqas 5 mm ‘l isfel mill-marka ta’ l-iskala l-aktar baxxa.7. ISKRIZZJONIJIET7.1. L-iskrizzjonijiet segwenti għandhom ikunu mmarkati b’mod li jinqraw u li ma jitħassrux ġewwa l-istrument:- Klassi I, II jew III- kg/m3 jew % vol jew % mas,- 20 oĊ,- ethanol,- l-isem jew il-marka ta’ identifikazzjoni tal-manifattur,- in-numru ta’ identifikazzjoni ta’ l-istrument- is-sinjal ta’ approvazzjoni tal-mudell tal-KEE ‘ε ‘.7.2. Il-massa ta’ l-istrument, imfissra sa l-eqreb milligramma jista’, jekk ikun meħtieġ, ikun immarkat fuq il-parti prinċipali.8. L-IŻBALL MASSIMU PERMISSIBBLI U VERIFIKA8.1. L-iżball massimu permissibbli għal meters ta’ l-alkoħol u hydrometers ta’ l-alkoħol għandu jkun:- għal Klassi I, ± nofs interval ta’ skala għal kull kejl li jirriżulta,- għal Klassijiet II u III, ± interval ta’ skala għal kull kejl li jirriżulta.8.2. Għandha ssir verifika fuq minimu ta’ tlett postijiet fil-medda ta’ l-iskala nominali.9. TERMOMETRI WŻATI SABIEX TKUN STABBILITA S-SAĦĦA ALKOĦOLIKA9.1. Jekk l-istrument użat sabiex jistabbilixxi s-saħħa alkoħolika jkun jappartjeni għal Klassi I, it-termometru wżat għandu jkun:- tat-tip tar-resistenza metallika jew tat-tip ta’ espansjoni tal-merkurju f’casing tal-ħġieġ,- ggradwat f’0·1 jew 0·05 ºĊ.L-iżball massimu permissibbli hu ta’ ± 0·05 ºĊ għal kull kejl li jirriżulta.Termometri tal-merkurju għandhom jinkludu marka fuq l-iskala f’ºĊ.9.2. Jekk l-istrument użat sabiex jistabbilixxi s-saħħa alkoħolika jkun jappartjeni għal Klassi II jew III, it-termometru għandu jkun tat-tip ta’ espansjoni tal-merkurju, b’casing tal-ħġieġ u għandu jkun iggradwat għal 0·1 jew 0·2 jew 0·5 ºĊ. Għandu jkollu marka fuq l-iskala f’ºĊ.L-iżball massimu permissibbli, pożittiv jew negattiv, għandu jkun:- 0·1 ºĊ jekk it-termometru jkun iggradwat għal 0·1 ºĊ,- 0·15 ºĊ jekk it-termometru jkun iggradwat għal 0·2 ºĊ,- 0·2 ºĊ jekk it-termometru jkun iggradwat għal 0·5 ºĊ.It-termometru jista’ jkun inkorporat fl-istrument użat sabiex jistabbilixxi s-saħħa alkoħolika.F’dan il-każ, jista’ ma jkollux marka fuq l-iskala f’ºĊ.9.3. L-ispazjar minimu ta’ l-iskala għandu jkun:- 0·7 mm fil-każ ta’ termometri ggradwati għal 0·05, 0·1, u 0·2 ºĊ u- 1·0 mm fil-każ ta’ termometri ggradwati għal 0·5 ºĊ.9.4. Il-ħxuna tal-linji ma għandhiex tkun iktar minn wieħed minn kwint ta’ l-ispazjar ta’ l-iskala.10. IMMARKARFuq wara ta’ meters ta’ l-alkoħol u hydrometers ta’ l-alkoħol għandu jitħalla spazju fit-terz ta’ fuq tal-parti prinċipali għall-marka ta’ verifika inizjali tal-KEE.Bi qbil ma’ 3.1.1 ta’ l-Anness II tad-Direttiva 71/316/KEE u b’deroga mir-regola ġenerali stabbilita fit-taqsima 3 ta’ dak l-Anness, il-marka ta’ verifika inizjali tal-KEE għandha, minħabba l-ħtiġijiet ta’ immarkar speċjali għal strumenti tal-ħġieġ, tkun magħmula minn serje ta’ sinjali li jkollhom it-tifsira segwenti:- ittra żgħira "e",- l-aħħar żewġ numri tas-sena ta’ verifika inizjali tal-KEE- l-ittra jew ittri ta’ identifikazzjoni ta’ l-Istat fejn tkun saret il-verifika inizjali tal-KEE,- jekk ikun hemm bżonn, in-numru ta’ identifikazzjoni ta’ l-uffiċċju ta’ verifika.Meta l-immarkar ikun magħmul permezz ta’ sandblasting, l-ittra u numri għandhom ikunu applikati b’tali mod li ma tkunx imfixkla l-leġibbilità tagħhom.Eżempju:e 75 D 48 : verifika inizjali tal-KEE mwettqa fl-1975 minn Bureau 48 fir-Repubblika Federali tal-Ġermanja.[1] Lil hinn mill-firxa ta’ l-iskala nominali il-linji ta’ l-iskala jistgħu ikunu ta’ kulur differenti--------------------------------------------------